Izvor: Vikipedija

Pokret "Dosta je bilo - Saša Radulović" saopštio je da je sakupio više od 13.000 potpisa za predaju lista za predstojeće opšte izbore.

Pokret je saopštio da se na otvorenom konkursu, na koji su bili pozvani svi građani Srbije, za liste prijavilo 1.412 kandidata, koji će biti bodovani i rangirani na osnovu pet kriterijuma: prepoznatljivost, stručnost, organizacione sposobnosti, politička spremnost i angažovanje u pokretu.

Bodovanje kandidata obavljaju lokalni odbori za sve svoje lokalne članove na osnovu objektivnih kriterijuma, a konačnu listu za republičke izbore potvrđuje Glavni odbor, vodeći računa o poštovanju kriterijuma, navodi pokret Dosta je bilo.

"Sve biografije naših kandidata biće dostupne javnosti, kao i metodologija po kojoj su rangirani, a cilj je da na listi bude 50 odsto žena", navodi se u saopštenju.